Man tydens kleinhoewe-aanval in kop geskiet | Maroela Media
'n Man is in 'n kritieke toestand nadat hy Sondag in die vroeë oggendure tydens 'n aanval op 'n kleinhoewe naby Lanseria in Gauteng in die kop geskiet is.
Russel Meiring, woordvoerder van ER24, het gesê paramedici het kort voor 01:00 by die man se huis op die kleinhoewe naby die R552 aangekom. "Paramedici het gevind dat hy in sy kop geskiet is. Hy was in 'n kritieke toestand. Hy is op die toneel behandel voordat hy per helikopter na 'n hospitaal geneem is," het Meiring gesê.
Kapt. Tinyiko Mathebula, woordvoerder van die polisie, het aan Maroela Media gesê die man en sy vrou het geslaap toe drie aanvallers die venster in die slaapkamer gebreek en geëis het dat die man die deur oopmaak. "Toe die man die deur oopmaak, is hy in sy kop geskiet."
Volgens Mathebula het die aanvallers met 'n televisiestel op die vlug geslaan. Die man se vrou is nie beseer nie.
Sake van poging tot moord en huisroof word ondersoek.
Die slagoffer se naam word op versoek van die polisie weerhou. Volgens Mathebula is die man vermoedelik in sy 40's.
Sien daar is 11 dood in n taxi skietery in Durban !
Hoe dom om jou deur op 'versoek' vir 'n boef oop te gooi. Dis tyd dat ons wakker word.
Komaan Brig. Naidoo, ons daag Jou uit, ons soek nou 'n 72 uur aksieplan vir die Kleinhoewe aanval net soos wat DIE BRIGADIER aangekondig het vir die Taxi AANVAL !!!! Konsekwente Polisie optrede vir al ONS SUID-AFRIKAANSE BURGERS Gelyke behandeling !!!!!! Maar ek betwyfel DIT WANT in SA is Dubbele Standaarde ???????????
Ek verstaan ook nie hoe jy vir 'n boosdoener die deur oopmaak nie, behalwe as daar 'n wapen op jou gerig is.
Mens moet maar liefs nie oopmaak nie, die boosdoeners se intensie behoort teen dié tyd vir almal duidelik te wees – hulle gaan jou skiet.
Dalk kry jou vrou nog kans om die paniek knoppie langs die bed te druk (waar daar een móét wees)
Wats fout mense? Hou n blik doom by jou bed en n blik rooi Zeb oondskoonmaak middel langs elke deur en venster. Of brandblussers. Kry honde wat BINNE IN JOU HUIS SLAAP. Magtig man EK is kwaad. Innige simpatie.